環衛官

環衛官 ， 宋代所置武散官 。 環衛即禁衛之意 。 唐朝十六衛上將軍 、 大將軍 、 將軍即環衛之官 。 北宋承唐制 ， 置左右金吾衛 、 左右衛 、 左右驍衛 、 左右武衛 、 左右屯衛 、 左右領軍衛 、 左右監門衛 、 左右千牛衛共十六衛上將軍 、 大將軍 、 將軍等官 ， 稱環衛官 。 各官名爲禁衛 ， 實無職掌 、 無定員 ， 皆以宗室充任 ， 亦爲武臣贈典 ， 大將軍以下亦爲武臣責降散官 。 南宋初停 。 至宋孝宗隆興中復置十六衛上將軍 、 大將軍 、 將軍等官 ， 增置中郎將和郎將 ， 共分上將軍 、 大將軍 、 將軍 、 中郎將 、 郎將五等 ， 號環衛官 。 據 《 宋史 · 職官六 》 ： 環衛官 “ 皆空官無實 ， 措置閒散武臣 ， … … 嘉定二年 ， 復因臣僚言 ， 專以曾爲兵將有功績及名將子孫之有才略者充 。 通前後觀之 ， 可以見環衛儲才之意 。 ” Category: 宋朝武官官制